Elektriese motorfietse – die toekoms is hier | Maroela Media
So 'n wyle terug het een van my medejoernaliste my genooi om 'n kort draai saam te gaan ry op twee elektriese motorfietse. Die fietse was Energica se EVA- en EGO-modelle. Niks kon my voorberei op die eerste keer dat ek die versneller oopgedraai het nie. Die versnelling was verbysterend en die fietse het oral aandag getrek. Ek het toe dadelik werk gemaak daarvan om die twee fietse vir 'n naweek te bespreek.
Die grootste komponent van enige elektriese fiets is natuurlik die battery en in die Energica is dit 'n enorme eenheid. Net agter die battery sit die elektriese motor en die ratkas. Hierdie items sit binne 'n pragtige rooi raam en lyk verder net soos 'n gewone motorfiets. Daar is egter drie dinge wat nou nie meer nodig is nie: die koppelaar, rathefboom en 'n uitlaatpyp. Alles help om die ontwerp elegant te hou, ondanks daardie enorme battery.
Is toekomstige gebruikers van elektriese motorfietse bewus daarvan dat dit verbied word op deurpaaie?
Kyk na die padreëls bladsy vyf van die padkode by
Daardie sirene geluid sal ook teen die gebruik van hierdie tipe fietse gehou kan word. Ander padgebruikers sal verward rondloer waar is die ambulans of brandweerwa wat klink of dit aan die kom is. Energica sal dit moet verander.
Het julle al gekyk wat kos batterye?
Na elke paar "charges" verloor die battery sy volle krag en verminder gedeeltelik tot dit nie meer charge hou nie, gelukkig kan 'n ou darm 'n jaar of twee ry voordat jy die battery moet vervang of die m'fiets verkoop……vir 'n petrol aangedrewe m'fiets